
Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

             Nr.32/30/2010

	             Bucureşti, 03.03.2010 

              Pl x. 34/2010


RAPORT 

asupra propunerii legislative pentru modificarea O.U.G. nr. 194/2002 privind regimul străinilor în România, cu modificările şi completările ulterioare, republicată în M.Of., Partea I nr. 421 din 05.06.2008

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu propunerea legislativă pentru modificarea O.U.G. nr. 194/2002 privind regimul străinilor în România, cu modificările şi completările ulterioare, republicată în M.Of., Partea I nr. 421 din 05.06.2008, trimisă cu adresa nr. Pl.x. 34 din 15 februarie 2010 şi înregistrată cu nr.32/30 din aceeaşi dată. 


Consiliul Legislativ, cu nr. 1142/07.10.2009, a avizat favorabil propunerea legislativă, cu observaţii şi propuneri.

Guvernul a emis punctul de vedere nr. 2721 din 27.10.2009 prin care nu susţine adoptarea prezentei propuneri legislative.

Propunerea legislativă are ca obiect de reglementare modificarea art. 146 din Ordonanţa de urgenţă a Guvernului nr. 194/2002, în scopul exceptării cetăţenilor Republicii Moldova de la îndeplinirea condiţiilor referitoare la  necesitatea dovedii existenţei mijloacelor de întreţinere pe perioada şederii în România, precum şi pentru întoarcerea în ţara de origine.

2. Propunerea legislativă face parte din categoria legilor ordinare, potrivit prevederilor     art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

4. La lucrările Comisiei au fost prezenţi 23 deputaţi din totalul de 25 de membri ai acesteia.
5. La dezbateri a participat, în calitate de invitat, doamna Irina Alexe- secretar de stat  în cadrul Ministerului Administraţiei şi Internelor.    

6. În urma dezbaterilor, în şedinţa din 2 martie 2010, membrii Comisiei, cu unanimitate de voturi, au hotărât să propună plenului Camerei Deputaţilor respingerea prezentei propuneri legislative, deoarece modificările propuse prin această iniţiativă legislativă contravin Regulamentului (CE) nr. 539/2001 al Consiliului din 15 martie 2001, document ce nu poate fi amendat prin reglementări adoptate la nivel naţional. Totodată, Comisia a mai constatat că Acordul dintre Guvernul României şi Guvernul Republicii Moldova privind micul trafic de frontieră semnat la Bucureşti la 13 noiembrie 2009, a fost ratificat prin Legea nr. 10 din 19 ianuarie 2010.

Preşedinte, 

Costică Canacheu 

Exp. Luminiţa Oprea

[image: image2.png]



PARLAMENTUL ROMÂNIEI

CAMERA DEPUTAŢILOR

                                   Pl x. 34/2010


Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra propunerii legislative pentru modificarea O.U.G. nr. 194/2002 privind regimul străinilor în România, cu modificările şi completările ulterioare, republicată în M.Of., Partea I nr. 421 din 05.06.2008, trimisă cu adresa nr. Pl.x. 34 din 15 februarie 2010 şi înregistrată cu nr.32/30 din 15.02.2010

În raport cu obiectul şi conţinutul acesteia, propunerea legislativă face parte din categoria legilor ordinare.

Preşedinte, 

Costică Canacheu 

